Estonia tänaval (praegu English College) oli Tallina Merekool. See allus otse NSVL-i Merelaevanduse Ministeeriumile. Vastavalt oli ka õppekava Moskvast, õppekeel oli russi keel, osaliselt mereväelise õppega (meil valmistati ette side-, miini-, torpeedo- ja väikesuurtükijuhte) et sõja korral saaks lõpetanuid lühikese ajaga vastavalt vajadusele ümber õpetada. Mereväeline õpe, kord ja mitšmanipraktika (6 kuud) vabastas ka 3-aastasest mereväeteenistusest. Tüürimehi oli  igal aastal 3 rühma - 1 eestlastele, 2 russikeelsetele. Omavahel saime seega vabalt suhelda eesti keeles. Ette valmistati tüürimehi kaubalaevadele, valdavalt Eesti Merelaevandusele, vähesel määral (6 siia, 6 sinna) ka teistele üle SSSR-i. Õppima võeti samuti 8 klassiga. Et kõrvuti anti ka keskharidus siis juba keskkooli lõpetanuid õppima ei võetud, neil soovitati edasiminna kõrgematesse merekoolidesse. Osa meie keskkooli lõpetanuid siis valetasid et on keskkooli asemel lõpetanud vaid 10 klassi. Neid kas ei  kontrollitud või poldud sellest huvitatudki (oli ju igale rühmale vaja ka juhte - vanemat ja vanema asetäitjat), nii oli ka minu rühmas 3 keskkooli lõpetanut. Meie merekooli omapära seisis aga selles et kui eestlaste juhitud ENSV alluvusega merekoolides visati õppeedutuse pärast nagu niuhti välja (sõjaväkke!) siis meie merekoolis hoiti igatüht nagu sitta pilpa peal. Meil oli 1. kursusel üks russ, pea nagu graniit. Ei teagi kuidas ta sisseastumiseksamid ära tegi. Ta tegi füüsika eksamit ligi 8 tundi  (lõunagi toodi eraldi lauale), lõpuks anti valida et teeks kasvõi ühegi ülesande ära. Ta ei suutnud sedagi ja siis viisakas vestluses soovitati tal paberid välja võtta sest sellise kolbaga ta niikuinii kooli ei lõpetaks. Vaid suuremad korrarikkumised ja sahkerdamised välismaal tõid kaasa mõne üksiku väljaheitmise. Ja siis oli ka võimalus hiljem vanast kohast jätkata. See oli täiesti erinev suhtumine.  Eestis nn kõrgemat merekooli polnud, lähimad asusid Leningradis (kaubalaevadele) ja Kaliningradis (kalala...